Общо 531 са потвърдените случаи на COVID-19 по данни на Националния оперативен щаб, съобщи пресцентърът на Министерството на здравеопазването. През деня са доказани още 9 нови случаи, като 5 от тях са в София, 1 в Смолян, 1 в Благоевград, 1 в Стара Загора и 1 в Хасково. Лабораториите продължават да работят.

210 души а с потвърден COVID-19 в болнца, от тях 22 - в интензивни отделения и клиники.

Излекувани и изписани от лечебни заведения са 37 души. Броят на починалите е 20.

Още сутринта от Националния оперативен щаб съобщиха за 49-годишен мъж, хоспитализиран в тежко състояние в "Пирогов", което е наложило да бъде интубиран, но по-късно е издъхнал. По-късно днес две жени – на 75 г. и на 60 г., с потвърден COVID-19, са починали в "Пирогов".

Пациентката на 75 г. е страдала от придружаващи заболявания, сред които хронична обструктивна белодробна болест и артериална хипертония. Жената на 60 г. е страдала от чернодробна недостатъчност, артериална хипертония и исхемична болест на сърцето. И двете са били поставени на апаратна вентилация, но се е стигнало до летален изход.